Hirutako zeinutegi

Hirutako zeinutegia (zubereraz hirutako zeinütegiaAllande Sokarros, Xiberoko xendak. 36 ebilaldi Eüskal Herrian, Zuberoako Herri Elkargoa, Maule-Lextarre, 2005. Ikus 26.or., zeinütegi hirurkuna, hiru püntako zeinützüliaZiunta mahai-jokoa, Uhaitza, Mendikota, 1997.) edo hiru puntako ezkila-dorrea Zuberoako eta bere inguruko eliza zenbaitek duten kanpai-horma da, kanpandorreren funtzio bera duena eta izenak dioen bezala hiru punta dituena.

 Ezaugarriak 
Kanpandorre mota hau eraikitzen XVII. mendean hasi zen.

Hiru puntek erlijio katolikoaren Hirutasuna irudikatzen dutela esan dute ikertzaile batzuekPhilippe Veyrin: Les Basques, 241.or. Arthaud, 1975eko abenduaren 20a. .. Baina hori ez da uste zuzena, kalbarioa irudikatu nahi baitute. Horregatik hiru punten goialdean gurutzeak egon ohi dira; batzuetan puntak berdinak dira eta beste batzuetan erdialdekoa altuagoa da. Erdialdekoari "Kristoren pinakulua" deitzen zaio eta beste biei "lapurrenak"Églises à clocher trinitaire, Gilbert Desport, Ekaina, Donibane Lohizune, 111. zkia., 2009ko 3.a. Ikus 163-174.or..

Geografikoki asko Zuberoan daude eta gainontzekoak ere auzolurretan, dela Euskal Herrian (Nafarroa Beherea) dela Okzitaniako Gaskoinian.

 Hiru puntako kanpandorreen zerrenda 
Osoa izan gabe, behean estilo honetako ezkila dorrea duten elizen zerrenda eskaintzen da.

 Zuberoan 
 Ainharbe.
 Altzürüküko San Martiko eliza.
 Astüeko eliza.
 Berroeta.
 Berrogaineko baseliza.
 Bildoze.
 Ezpeizeko eliza; zaharberritze lanetan XVII. mendekoak izan daitezkeen margoak topatu ziren.
 Gotaineko eliza, XVI. mendekoa eta sarritan eredu gisa aurkeztua.
 Idauzeko eliza, XVIII. mendekoa.
 Irabarneko eliza.
 Maule-Lextarre:
 Maule Gaineko Andere Dena Mariaren eliza, XIV. mendekoa. Erlijio Gerren garaietan 30 urtez katedrala izan zen.
 Berrauteko Donibaneko baseliza, hilerriaren erdian gordetzen dena.
 XVII. mendeko San Frantses lizeo pribatuko baseliza.
 Mendi.
 Mitikileko Santa Grazi, XVII. mendekoa.
 Muskildi: Oxkaxeko lepoko San Antoni, 1385etik bakearen aldeko erromesaldi leku ezaguna eta ikusgarria (706 m).
 Onizegaine.
 Onizepea.
 Sarrikotagaine.
 Sarrikotapea.
 Sohüta: Hoki auzoko baseliza.
 Sorhapürüko San Martin eliza.
 Ündüreineko eliza.
 Ürrüstoi: Done Lutzia, XIX. mendekoa.
 Zalgize.
 Zunharre.

 Nafarroa Beherean 
 Ibarreko XV. mendeko Jasokundeko baseliza.

 Okzitanian 
 Anhòs (Bearno).
 Sent Jàguen (Landak): Done Jakue Nagusia.
 Vièlanava de Navarrencs (Bearno).

 Desagertutakoak 
 Lehuntze (Lapurdi): Prémontrés kongregazio katolikoaren abadetxeak zuberotar estiloko kanpandorrea izan zuen 1840tik 1986ra. 1839an tximista batek lehenago zegoena hondatu eta gero eraikia, bitxia zen Lapurdin halakoa topatzea eta 1986an lan batzuk egin behar zirela profitatuz herrialde honi dagokion estilokoa eraiki zuten.
 Urdiñarbe (Zuberoa): XII. mendeko San Mixelek hiru puntako ezkila dorrea izan zuen baina erre egin zen.

 Iturriak 
 Églises à clocher trinitaire, Gilbert Desport, Ekaina, Donibane Lohizune, 111. zkia., 2009ko 3.a.

 Zuberoako elizen galeria 

 Erreferentziak 

 Ikus, gainera 
 Zuberoa
 Ezkila

 Kanpo estekak 

Kategoria:Euskal elizetako arkitektura elementu bereizgarriak
Kategoria:Zuberoako elizak
Kategoria:Kanpandorreak
Kategoria:Eliz arkitektura elementuak